Document ID: 32001R2020

32001R2020
L 273/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2020/2001 НА КОМИСИЯТА
от 15 октомври 2001 година
за номенклатурата на страните и териториите за нуждите на статистиката на външната търговия на Общността и статистиката на търговията между държавите-членки
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1172/95 на Съвета от 22 май 1995 г. относно статистиката за търговията със стоки на Общността и нейните държави-членки със страни, които не са членки (1), последно изменен с Регламент (ЕО) № 1917/2000 на Комисията (2), и по-специално член 9 от него,
като има предвид, че:
(1)
Съгласно член 9 от Регламент (ЕО) № 1172/95 Комисията е отговорна за въвеждането на номенклатурата на държавите и териториите.
(2)
Съответната версия, актуална към 1 януари 2001 г., бе включена в приложение към Регламент (ЕО) № 2032/2000 на Комисията (3).
(3)
Азбучните кодове на държавите и териториите се базират на стандарт ISΟ алфа 2, който е в сила и е съпоставим с изискванията на законодателство на Общността. Налага се да се въведе преходен период, в който държавите-членки да се приспособят към направените изменения. С оглед улесняването на преходния период, последният следва да приключи към момента, в който правилата за Единния административен акт влязат в сила.
(4)
Мерките, предвидени в настоящия регламент, са в съответствие със становището на Комитета по статистика относно търговията със страни, които не са членки на Общността,
ПРИЕ НАСТОЯЩИЯ РЕГЛАМЕНТ:
Член 1
Актуалната версия към 1 януари 2002 г. на номенклатурата на държавите и териториите за нуждите на външнотърговската статистика на Общността и статистиката на търговията между държавите-членки се съдържа в приложението към настоящия регламент.
Член 2
Настоящият регламент влиза в сила на 1 януари 2002 г.
Независимо от това държавите-членки могат да използват трицифрените кодове, посочени в приложението към настоящия регламент, докато разпоредбите за ревизиране на приложения 37 и 38 към Регламент (ЕИО) № 2454/93 на Комисията (4) влязат в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 октомври 2001 година.

Labels: 18
3
19
5